stanford-oval/wikipedia huggingface dataset:
Oulun alueliitokset

Oulun alueliitokset 1605–1979.
Oulun alueliitokset 2004–2018. Suluissa olevat vuosiluvut kuvaavat alueluovutuksia.
Oulun alueliitokset käsittelee kuntien tai niiden osa-alueiden liittämistä Oulun kaupunkiin. Kaupunki käsitti pitkään pelkästään sen vuoden 1605 perustamisen yhteydessä saadut lahjoitusmaat, johon kuului keskustan seudun lisäksi Kraaselin ja Pikku-Kraaselin ulkosaaret, sekä keskustasta erillään oleva takamaa-alue Sanginjoen pohjoispuolella. Kaupunkiasutuksen laajentuessa Oulujoen pohjoisrannalle liitettiin kaupunkiin Tuiran alue Oulun maalaiskunnasta vuonna 1886. Myös Tuiran itäpuoliset alueet liitettiin kaupunkiin vuonna 1911, kun taas Toppila, mukaan lukien Toppilansaari, vuonna 1916.[lähde? ]
Esikaupunkialueiden liittäminen

Oulun kaupungin teollistuessa alkoi Oulujoen kunnaksi nimettyyn Oulun maalaiskuntaan kasvaa kaupungissa työskentelevän työväen esikaupunkialueita, muun muassa maalaiskunnan halvemman maan ja väljempien säännösten takia. Vuosien 1917 ja 1919 kunnallisvaalilakien asettaessa yleisen äänioikeuden kunnallishallintoon, alkoi Oulujoen maatalousväestö vieroksua kunnan alueilla asuvaa työväkeä. Kunnallispolitiikka kahden ryhmän välillä alkoi riitautua esimerkiksi puoluekannatuksen ja verotuskysymysten takia. Kunnan maatalousväestö alkoikin ajamaan työväen alueiden liittämistä osaksi Oulun kaupunkia, perustellen liitosta köyhäinhoitomenojen kasvulla.[lähde? ]
Vuosina 1920–1922 alueliitoksia ehdottivat niin yksityiset oulujokelaiset, kuin Oulujoen kunnanvaltuustokin. Oulun kaupunginvaltuusto oli kuitenkin hanketta vastaan, peläten köyhiksi katsottujen esikaupunkialueiden liittämisestä koituvan kaupungille lisämenoja. Lopulta vuonna 1937 kaupunginvaltuusto kuitenkin taipui liitoksen kannalle muun muassa Oulun läänin maaherran E. Y. Pehkosen asettuessa ajamaan asiaan. Sisäasiainministeriö hyväksyi Pehkosen laatiman ehdotuksen Koskelankylän, Järvenkorven, Laanilan ja Hintan alueiden liittämisestä Oulun kaupunkiin vuodesta 1938 alkaen. Suunnitelmissa oli myös Värtön, Erkkolan ja Kastellin alueiden liittäminen, joiden liitosta kuitenkin päätettiin käsitellä sopivammalla ajankohdalla. Liitosten myötä kaupungin asukasluku kasvoi noin 2 500 asukkaalla. Jo vuoden 1938 lopussa Oulun kaupunginvaltuusto laati valtioneuvostolle anomuksen myös Erkkolan ja Kastellin alueiden liittämisestä osaksi kaupunkia vuodesta 1940 alkaen. Päätös kuitenkin lykkääntyi toisen maailmansodan syttymisen ja Oulujoen kunnallisolojen takia, ja alueet liitettiin kaupunkiin vasta vuonna 1947. Alueella oli tuolloin noin 2 000 asukasta.
Oulun kaupunkialueen kasvu jatkui Oulujoen pohjoispuolelle, jolloin Oulujoen kunnasta ja Haukiputaasta liitettiin Ouluun muun muassa Myllyoja, Rusko ja Kuivasjärvi vuonna 1961. Jo neljä vuotta myöhemmin vuonna 1965 Oulujoen kunnan pääosa liitettiin kokonaisuudessaan osaksi kaupunkia yhdessä Haukiputaasta erotetun Pateniemen kanssa. Vuonna 1979 Haukiputaasta liitettiin Ouluun vielä Kuivasjärven koillispuolisia alueita.[lähde? ]
Kuntaliitokset

Oulu säilyi alueeltaan Oulujoen alajuoksun käsittävänä kaupunkina aina 2000-luvulle asti. Vuonna 2003 valtioneuvosto päätti vuoden 1997 kuntajakolain nojalla eheyttää Oulun seudun kuntien rajoja, jolloin Ouluun liitettiin Sanginjoen ja Pilpajärven välinen laaja Oulunsalon eksklaavi. Vaihdossa Oulunsaloon liitettiin Kraasselin ja Pikku-Kraasselin saaret, sekä pieni Uudenrannan alue Kempeleenlahden etelärannalla. Liitokset tulivat voimaan vuoden 2004 alusta.
Vuonna 2005 Ylikiimingin kunnanvaltuusto päätti aloittaa kuntaliitosselvityksen Oulun kanssa. Liitoksen perusteluja olivat kunnan väestön työssä käyminen Oulussa, sekä kunnan talouden heikkeneminen. Liitosselvityksen jälkeen asia hyväksyttiin Ylikiimingin kunnan- ja Oulun kaupunginvaltuustoissa, ja se sai valtioneuvoston vahvistuksen vuonna 2007, liitoksen tullessa voimaan kaksi vuotta myöhemmin vuoden 2009 alusta. Ylikiimingin liitoksen yhteydessä Oulun kaupunginhallituksen ja -johtajan toimesta aloitettiin kaavailut "Suur-Oulusta", johon olisi Ylikiimingin lisäksi liittynyt mahdollisesti muitakin kaupunkia ympäröiviä kuntia yhtenäisen työssäkäymisalueen toivossa.
Seuraava kuntaliitosselvitys aloitettiin vuonna 2010, jolloin Oulun kaupunki, sekä Haukiputaan, Kiimingin, Yli-Iin, Oulunsalon ja Muhoksen kunnat alkoivat selvittämään mahdollista yhdistymistä. Kaikkien kuntien valtuustot lukuun ottamatta Muhosta hyväksyivätkin liitoksen, joka tuli voimaan vuoden 2013 alussa. Liitos teki Oulusta väkiluvultaan Suomen viidenneksi suurimman kunnan, Oulun ohittaessa näin väkiluvullaan Turun. Samalla aiemmin Oulunsaloon liitetyt alueet yhdistettiin takaisin Ouluun.[lähde? ]
Vuonna 2017 entiseen Yli-Iin kuntaan kuulunut Jakkukylä teki esityksen alueen liittämisestä Oulusta osaksi Iin kuntaa. Asiaa perusteltiin Iin kirkonkylän läheisyydellä, Jakkukylän sijaitessa 50 km ajomatkan päässä Oulun keskustasta. Niin Oulun kaupunginvaltuusto, kuin Iin kunnanvaltuustokin hyväksyivät kylän asukkaiden esityksen aluesiirrosta ja valtiovarainministeriön lopullisen päätöksen jälkeen aluesiirto tuli voimaan vuoden 2018 alusta.
Paulette

Paulette oli Ranskassa vuonna 1604 kuninkaallisella ediktillä käyttöönotettu erikoisvero. Mikäli julkisen viran haltija maksoi kruunulle vuosittain verona kuudeskymmenesosan siitä summasta, jolla virka oli aikanaan ostettu, hän sai luvan testamentata viran jälkeläisilleen tai myydä sen eteenpäin. Järjestelmä teki julkisista viroista käytännössä perinnöllisiä. Paulette takasi kruunulle säännöllisen tulonlähteen, mutta samalla vähensi kuninkaan valtaa virkanimityksissä. Vero sai nimensä Charles Pauletin mukaan, joka oli ehdottanut sen käyttöönottoa ja valvoi sen keräämistä. Se lakkautettiin Ranskan vallankumouksen jälkeen.
Lasko

Laskon mittaamista Westergren-telineessä.
Senkka tai oikeammin kokoveren lasko (laskoarvo, lyhenne: LA tai B -La) on verestä tehtävä kliinisen kemian ja hematologian alaan kuuluva laboratoriotutkimus, jossa mitataan veren solujen laskeutumisnopeutta mittausputkessa yhden tunnin aikana. Mittayksikkö on mm/h.
Tutkimuksella on merkitystä diagnosoitaessa tulehdustauteja, kollagenoosia, monia maksasairauksia ja kudosvaurioita (esimerkiksi sydäninfarktia). Lasko on lisäksi koholla raskauden aikana. Terveellä henkilöllä arvo on yleensä alle 15 mm/h, mutta arvo voi vaihdella jonkin verran iän ja sukupuolen mukaan. Raskauden aikana muutokset voivat olla suuria.
Laskon määrittäminen on veren viskositeetin eli sakeuden mittaamista. Mitä suurempi viskositeetti eli mitä sakeampaa veri on, sitä hitaammin veren solut painuvat näytteen pohjalle eli sedimentoituivat. Merkittävin veren viskositeettiin vaikuttava tekijä on veressä olevien proteiinien määrä ja laatu. Kun se muuttuu erilaisissa tautitiloissa, muutos havaitaan laskon arvossa.
Lasko saadaan laskettua kaavasta
v={\frac {2(\delta -\delta _{0})gr^{2}}{9\mu }}
jossa  \delta = punasolun tiheys,  \delta _{0} = plasman tiheys, r = punasolun säde ja  \mu  = plasman viskositeetti
Lasko suurenee iän myötä. Mittausta saattaa häiritä anemia, joka joskus johtaa todellista suuremman arvon saamiseen. CRP-mittaus on äkillisten tulehdustilojen yhteydessä luotettavampi, sillä se reagoi nopeasti.
Aiheesta muualla

Kuvia tai muita tiedostoja aiheesta Lasko Wikimedia Commonsissa
Pablo Machín

| Henkilötiedot |
| --- | --- | --- | --- |
Koko nimi: Pablo Machín Díez
Syntymäaika: 7. huhtikuuta 1975 (ikä 49)
Syntymäpaikka: Soria, Espanja
Pelipaikka: laitapuolustaja
Pituus: 182 senttimetriä
Seura
Seura: avoin
Tehtävä: päävalmentaja
Junioriseurat
: Numancia
Seurat
| Vuodet | Seura | O | (M) |
| 1993–1998 | Numancia B |  ? | (?) |
| 1993–1994 | Numancia | 5 | (0) |
Valmennusura
1998–2000: Calasanz
2000–2006: Numancia (jun.)
2006–2007: Numancia B
2007–2011: Numancia (apuv.)
2011–2013: Numancia
2014–2018: Girona
2018–2019: Sevilla
2019: Espanyol
2020: Qingdao Huanghai
2020–2021: Alavés
2021: Al-Ain
2021–2022: Al-Raed
2022–2023: Elche
 Seurajoukkueuran tilastot kattavat vain kansalliset sarjat.
Pablo Machín Díez (s. 7. huhtikuuta 1975 Soria, Espanja) on espanjalainen entinen jalkapalloilija ja nykyinen jalkapallovalmentaja.
Valmentajaura

Lopetettuaan lyhyen ammattilaisuransa pelaajana, Machín aloitti päävalmentajan työt pienestä paikallisseura Calasanzista. Vuonna 2000 hän palasi takaisin Numanciaan juniorivalmentajaksi ja myöhemmin reservijoukkueen valmentajaksi.
30. toukokuuta 2011 Machín sai vastuulleen seuran edustusjoukkueen päävalmentajan tehtävät ja korvasi näin paikalta erotetun Juan Carlos Unzuén. Kahden kauden jälkeen Machín jätti seuran.
9. maaliskuuta 2014 Machín korvasi Javi Lópezin Gironan päävalmentajana. Hyvin sujuneen kauden 2014–2015 päätteeksi hän allekirjoitti vuoteen 2018 ulottuvan jatkosopimuksen seuran kanssa. 17. elokuuta 2017 Gironan noustua maan pääsarjaan Primera Divisióniin, hän teki seuran kanssa uuden jatkosopimuksen vuoteen 2019 asti.
28. toukokuuta 2018 hän teki kaksivuotisen sopimuksen Sevillan kanssa. Hän sai potkut seurasta 15. maaliskuuta 2019, kun Sevilla oli pudonnut Eurooppa-liigan pudotuspelien toisella kierroksella Slavia Prahalle jatkoajalla. Maan pääsarjassa Sevilla oli Machínin johdolla kuudentena.
7. lokakuuta 2019 Machín nimettiin barcelonalaisseura Espanyolin päävalmentajaksi kaksivuotisella sopimuksella. Machínin pesti jäi kuitenkin vain reilun kahden kuukauden mittaiseksi, sillä sarjajumboksi vajonnut Espanyol erotti hänet jouluaatonaattona.
Espanyol-potkujensa jälkeen Machín oli vailla valmennustehtäviä puolisen vuotta, kunnes hänet kesäkuussa 2022 nimettiin Kiinan Superliigassa Qingdaon päävalmentajaksi. Hän kuitenkin jätti tehtävänsä henkilökohtaisten syiden vuoksi vain kahdeksan päivää nimityksensä jälkeen. Elokuussa 2020 hän palasi valmentamaan Espanjaan, kun hänestä tuli Deportivo Alavésin päävalmentaja. Pesti päättyi kuitenkin potkuihin jo tammikuussa 2021.
Pian Alavésist saamiensa potkujen jälkeen Machín jatkoi uraansa Saudi-Arabiassa Al-Ainin päävalmentajana. Kesällä 2022 hän siirtyi toisen saudiseuran, Al-Raedin valmentajaksi. Hän sai potkut seurasta tammikuussa 2022 Al-Raedin juututtua liigan putoamiskamppailuun.
Marraskuussa 2022 Machínista tuli La Ligan viimeiseksi juuttuneen Elchen päävalmentaja. Machín ei onnistunut nostamaan Elcheä pois sarjajumbon paikalta. Joukkueen hävittyä kymmenen Machínin alaisuudessa pelaamistaan 15 ottelusta päätyi seurajohto erottamaan hänet maaliskuussa 2023.
Aiheesta muualla

Pablo Machínin valmentajauran tilastot BDFutbol-sivustolla (englanniksi)
Pablo Machínin tilastot Soccerway-sivustolla (englanniksi)
| 0 | 1 | 2 |
| --- | --- | --- |
| Edeltäjä: Juan Carlos Unzué | Numancian päävalmentaja 2011–2013 | Seuraaja: Juan Antonio Anquela |
| 0 | 1 | 2 |
| --- | --- | --- |
| Edeltäjä: Javier López | Gironan päävalmentaja 3/2014–2018 | Seuraaja: Eusebio Sacristán |
| 0 | 1 | 2 |
| --- | --- | --- |
| Edeltäjä: Joaquín Caparrós | Sevillan päävalmentaja 2018–3/2019 | Seuraaja: Joaquín Caparrós |
| 0 | 1 | 2 |
| --- | --- | --- |
| Edeltäjä: David Gallego | Espanyolin päävalmentaja 10–12/2019 | Seuraaja: Abelardo |
| 0 | 1 | 2 |
| --- | --- | --- |
| Edeltäjä: Juan Muñiz | Alavésin päävalmentaja 2020–1/2021 | Seuraaja: Abelardo |
| 0 | 1 | 2 |
| --- | --- | --- |
| Edeltäjä: Jorge Almirón | Elchen päävalmentaja 11/2022–3/2023 | Seuraaja: Sebastián Beccacece |
Paradise (Nevada)

| Paradise |
| --- | --- |


 Paradise
 Koordinaatit: 36°4′55″N, 115°7′29″W 
Valtio:  Yhdysvallat
Osavaltio:  Nevada
Piirikunta:  Clark
Perustettu:  8. joulukuuta 1950
Pinta-ala:  
 – Kokonaispinta-ala:  121 km²
 – Josta vettä:  0,0 km² (0 %)
Korkeus:  627 m
Väkiluku (2010):  223 167
 – Väestötiheys:  1 844 as./km²
Aikavyöhyke:  UTC-8 (PST)
 – Kesäaika:  UTC-7 (PDT)
 
 Paradise Town Advisory Board 
Infobox OKVirheellinen NIMI-arvo: 
Paradise on kunnallishallinnoton kaupunki (engl. unincorporated town) Clarkin piirikunnassa Nevadassa Yhdysvalloissa. Se perustettiin 8. joulukuuta 1950. Paradise sijaitsee Las Vegasin metropolialueella ja sen väkiluku oli vuoden 2010 väestönlaskennassa 223 167.
Paradisessä sijaitsee McCarranin kansainvälinen lentoasema, Nevadan yliopisto, Las Vegas ja suurin osa Las Vegas Stripistä.
Aiheesta muualla

Kuvia tai muita tiedostoja aiheesta Paradise (Nevada) Wikimedia Commonsissa
Oulun Voimisteluseura

| Oulun Voimisteluseura |
| --- | --- |
Perustettu:  1930
Paikkakunta:  Oulu
Lajit:  Tanssillinen voimistelu, tanssi, Jumppakoulu, Liikuntaleikkikoulu, perheliikunta, FolkJam, kuntojumppa, erityisliikuntaryhmät
Oulun Voimisteluseura ry (OVOS), aiemmin Naisvoimisteluseura Oulun Kisa-Siskot ry (OKS), on 4.4.1930 perustettu Suomen Voimisteluliiton jäsenseura, joka tarjoaa liikuntamahdollisuuksia niin lapsille, nuorille kuin aikuisillekin.
Oulun Voimisteluseura on Suomen Olympiakomitean Sinettiseura ja Voimisteluliiton Priima-laatuseura.
Toiminta

Oulun Voimisteluseura tarjoaa viikoittain ohjattuja tunteja eri ikäisille ja eri lajien harrastajille. Perheille on tarjolla perheliikuntaa, alle kouluikäisille erilaisia tunteja, nuorille tanssillisen voimistelun ja tanssin tunteja ja aikuisille niin esiintyviä kuin kuntoliikunnan ryhmiäkin.
Oulun Voimisteluseura järjestää vuosittain teeman ympärille kootun kevätnäytöksen ja osallistuu lisäksi Voimisteluliiton järjestämiin kilpailuihin ja tapahtumiin. Lasten Jumppakoulu-ryhmät osallistuvat Voimisteluliiton järjestämiin Asema-tapahtumiin ja nuorten ja aikuisten ryhmät esiintyvät ja kilpailevat Voimisteluliiton järjestämissä alueellisissa ja valtakunnallisissa Show-tapahtumissa.
Uskollisuuden Kilta

Oulun Kisa-Siskot Uskollisuuden Kilta on perustettu 3.4.1973. Killan jäseneksi voi liittyä 25 vuotta täyttänyt henkilö, joka on kuulunut viisi vuotta Voimisteluliiton jäsenseuraan.
Aiheesta muualla

Oulun Voimisteluseuran kotisivut
O’boy

O’boy on kaakaojuomajauhe, jota on myyty vuodesta 1959 lähtien. Kaakaojuomajauheen kehitti Marabou. Sitä valmisti alun perin Findusin tehdas Bjuvilla, joka myytiin Nestlélle vuonna 1961. Silti Marabou piti O’boyn itsellään Upplands Väsbyn suklaatehtaalla. Nykyään tuotemerkki on Mondelez Internationalin omistuksessa.
Aiheesta muualla

O’boy nettisivut (suomeksi)
Paradiplospinus

| Paradiplospinus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Scombroidei
Heimo::  Käärmemakrillit Gempylidae
Suku::  Paradiplospinus  Andrijashev, 1960
Katso myös
   Paradiplospinus Wikispeciesissä   Paradiplospinus Commonsissa 
Infobox OKNimi-testi OK: 
Paradisplospinus on käärmemakrillien (Gempylidae) heimoon kuuluva kalasuku. Anatoli Andrijashev kuvasi suvun tieteelle vuonna 1960.
Lajit

Sukuun kuuluu FishBasen mukaan seuraavat kaksi lajia:
Paradiplospinus antarcticus (Andriashev, 1960)
Paradiplospinus gracilis (A. B. Brauer, 1906)
Ottavio Rinuccini

| Ottavio Rinuccini> Henkilötiedot |
| --- | --- |
Syntynyt: noin 1562
Kuollut: 1621
Ammatti:  kirjailija
Kirjailija
Äidinkieli: italia
Tuotannon kieli: italia
Aiheesta muualla
Löydä lisää kirjailijoitaKirjallisuuden teemasivulta
Ottavio Rinuccini (s. noin 1562 Firenze – 1621) oli italialainen runoilija. Hän matkusti Maria de' Medicin mukana Ranskaan, ja hänestä tuli Henrik IV:n kamariherra. Rinuccini on oopperatyylin luojia tekemillään teksteillä oopperoihin Dafne, Euridice ja Arianna. Rinuccini oli myös pidetty lyyrikko. Hänen teoksiaan on julkaistu muun muassa 1622 ja 1802.
Aiheesta muualla

Kuvia tai muita tiedostoja aiheesta Ottavio Rinuccini Wikimedia Commonsissa
Käsittele varoen

| Käsittele varoen Seppo Tammilehto |
| --- | --- | --- |

Studioalbumin tiedot
 Äänitetty : 2008, Headline Studio, Tampere; Skittapalvelut, Seinäjoki
 Julkaistu: 2008
 Tuottaja(t): Ari Saari
 Tyylilaji: iskelmä
 Kesto: 34.48
 Levy-yhtiö: Tamsong Music ay
Seppo Tammilehdon muut julkaisut
| Helmiä nauhassa – Collection 2006 | Käsittele varoen 2008 | Tuuleen kuiskattuja tarinoita 2010 |
Käsittele varoen on suomalaisen laulajan Seppo Tammilehdon studioalbumi, joka julkaistiin vuonna 2008. Albumi on äänitetty Seinäjoella Skittapalveluissa, äänittäjänä Ari Saari, ja Tampereella Headline Studiolla, äänittäjänä Jani Viitanen. Viitanen teki Headline Recording Studiolla myös albumin miksauksen.
Kappaleet

Poutapilven poika
Loitsunainen
Jos et sinä, en minäkään
Käsittele varoen
Tulee jos on tullakseen
Tositarkoituksin
Sinun laulusi (Your Song)
Oot saavuttamaton
Mennyt menojaan
Kaikki tai ei mitään
Joko lähdetään
Kokoonpano

Ari Saari – kielisoittimet, kosketinsoittimet, musiikkiohjelmointi, taustalaulu
Harri Ala-Kojola – rummut, lyömäsoittimet
Petri Välimäki – bassokitara
Jukka Tiirikainen – trumpetti
Piia Kleemola – viulu
Anne Vihelä – taustalaulu
Seppo Tammilehto – taustalaulu
Mika Sundqvist – bassokitara
Seppo Alajoki – kitara
Masi Luoma – kosketinsoittimet
Seppo Tammilehto – rummut, lyömäsoittimet
Teemu Vuorela – rummut
Piia Kleemola – viulu
Ari Saari – kitarat
Kristian Hyyppä – harmonikka
Petri Välimäki – bassokitara
Tapani Lepomäki – kitarat
Leevi Ahonen – kosketinsoittimet
Matti Latva – bassokitara, huilu
Juha Kinnunen – taustalaulu
Seppo Tammilehto – rummut, lyömäsoittimet
Ottawa Macdonald-Cartierin kansainvälinen lentoasema

Ottawa Macdonald-Cartierin kansainvälinen lentoasema (engl. Ottawa Macdonald-Cartier International Airport) (IATA: YOW, ICAO: CYOW) on kansainvälinen lentoasema Kanadan Ontarion provinssissa, 10 km maan pääkaupungista Ottawasta etelään. Kenttää ylläpitää Ottawa Macdonald-Cartier International Airport. Lentoasema on yksi Air Canadan ja Air Canada Jazzin tärkeitä kohteita ja First Airin kotikenttä. Asema on nimetty Kanadan ensimmäisen pääministerin John A. Macdonaldin ja kanadan-ranskalaisen poliitikon George-Étienne Cartierin kunniaksi.
Lentoasema on matkustajamäärällä mitattuna Kanadan 8. vilkkain lentoasema. Vuonna 2008 lentoaseman kautta kulki 4 339 225 matkustajaa.
Lentoyhtiöt ja kohteet

| Lentoyhtiö | Kohteet |
| --- | --- |
Aeromexico: Cancun (kausittainen)
Air Canada: Calgary, Cancún (kausittainen), Edmonton, Fort Lauderdale (kausittainen), Frankfurt, Halifax, London-Heathrow, Montego Bay (kausittainen), Montréal-Trudeau, Santa Clara (kausittainen), St. John's (kausittainen), Toronto-Pearson, Vancouver, Winnipeg
Air Canada Jazz: Boston, Charlottetown, Fredericton, Halifax, London (ON), Moncton (kausittainen), Montréal-Trudeau, New York-LaGuardia, Quebec City, Saskatoon, Toronto-Pearson, Thunder Bay, Washington-Dulles, Washington-Reagan, Winnipeg
Air Transat: Paris-Charles de Gaulle (kausittainen)
American Eagle: Chicago-O'Hare
Bearskin Airlines: Kitchener/Waterloo, North Bay, Sudbury
CanJet: Punta Cana (kausittainen)
Canadian North: Iqaluit
Continental Express, ExpressJet Airlinesin kalustolla: Newark
First Air: Iqaluit
Northwest Airlink, Pinnacle Airlinesin kalustolla: Detroit
Porter Airlines: Halifax, Toronto-City Centre
Skyservice: Cancún, Cayo Coco, Holguin, La Romana, Montego Bay, Puerto Plata, Punta Cana, Samana, Varadero) (kaikki kausittaisia)
Sunwing Airlines: Cayo Coco, Holguin, Puerto Plata, Punta Cana, Santiago de Cuba, San Juan, Varadero) (kaikki kausittaisia)
Thomas Cook Airlines: London-Gatwick (kausittainen)
United Express, Chautauqua Airlinesin kalustolla: Washington-Dulles
United Express, Shuttle American kalustolla: Chicago-O'Hare, Denver, Washington-Dulles
United Express, SkyWest Airlinesin kalustolla: Chicago-O'Hare
US Airways Express, Air Wisconsinin kalustolla: Philadelphia
WestJet: Calgary, Cancún (kausittainen), Edmonton (kausittainen), Fort Lauderdale (kausittainen), Halifax (kausittainen), Montego Bay (kausittainen), Orlando (kausittainen), Punta Cana (kausittainen), Tampa (kausittainen), Toronto-Pearson, Vancouver (kausittainen), Winnipeg
Oulu (täsmennyssivu)

Oulu voi viitata seuraaviin:
Oulu, Suomen kaupunki
Oulu, Wisconsinissa Yhdysvalloissa sijaitseva kylä
Oulu, entinen FSN Kustaanmiekka, moottorialus
Oulu II, höyryhinaaja joka katosi Hailuodon ja Kalajoen välillä marraskuussa 1943
Ohjusvene Oulu, entinen Suomen merivoimien ohjusvene, nykyisin Kroatian laivaston käytössä
Oulu 1, Oulu 2 ja Oulu 3, Oulun satamaan johtavan laivaväylän majakat
Oulu Oy, Oulussa selluloosaa tuottanut teollisuusyritys, nykyisin osa Stora-Ensoa
Oulu-lehti, Oulussa ilmestynyt paikallislehti
AC Oulu, oululainen Ykkösessä pelaava jalkapalloseura
1512 Oulu, asteroidi
Pablo Orbaiz

| 0 | 1 | 2 |
| --- | --- | --- |

Henkilötiedot
Koko nimi: Pablo Orbaiz Lesaka
Syntymäaika: 6. helmikuuta 1979 (ikä 45)
Syntymäpaikka: Pamplona, Espanja
Pelipaikka: keskikenttäpelaaja
Pituus: 179 senttimetriä
Seura
Seura: Olympiakos
Pelinumero: 31
Junioriseurat
: Osasuna
Seurat
| Vuodet | Seura | O (M) |
| 1996–1998 1996–2000 2000– 2011– | Osasuna B Osasuna Athletic → Olympiakos (laina) | 27 (2) 69 (2) 263 (10) 0 (0) |
Maajoukkue
| 2002–2005 | Espanja | 4 (0) |
 Seurajoukkueuran tilastot kattavat vain kansalliset sarjat, päivitetty 3. syyskuuta 2010.
Pablo Orbaiz Lesaka (s. 6. helmikuuta 1979 Pamplona, Navarra, Espanja) on espanjalainen jalkapalloilija. Hän edustaa Kreikan Superliigassa pelaavaa Olympiakosia lainasopimuksella Athletic Bilbaosta. Hän on pelipaikaltaan puolustava keskikenttäpelaaja.
Seurajoukkueura

Orbaiz aloitti uransa kotikaupunkinsa joukkueesta Osasunasta, ja pelasi siellä yhteensä neljä kautta. Toistaiseksi viimeisenä kautenaan Osasunassa 1999–2000 hän pelasi 29 ottelua ja teki niissä yhden maalin.
Vuonna 2000 Orbaiz siirtyi toisen baskiseuran Athletic Bilbaon riveihin, jossa hän on ollut tärkeä osa joukkueen keskikenttää. Kaudella 2004–2005 hän pelasi yhteensä 35 ottelua, joista 8 oli UEFA-cupin otteluita. Orbaiz on kärsinyt urallaan kahdesta vakavasta polvivammasta kausina 2002–2003 ja 2005–2006.
Joseba Etxeberrian ja Francisco Yesten lähdettyä Athleticista vuonna 2010 Orbaizista tuli yhden kauden ajaksi joukkueen kapteeni. Elokuussa 2011 hän siirtyi lainasopimuksella kreikkalaiseen Olympiakosiin, jota valmensi hänelle Athleticista tuttu Ernesto Valverde. Samana kesänä joukkueeseen oli siirtynyt myös Yeste.
Maajoukkueura

Orbaiz teki ensiesiintymisensä Espanjan maajoukkueessa 21. elokuuta 2002 ottelussa Unkaria vastaan. Hän pelasi vuosina 2002–2005 yhteensä neljä A-maaottelua.
Espanjan nuorten maajoukkueen mukana Orbaiz voitti alle 20-vuotiaiden maailmanmestaruuden vuonna 1999.
Aiheesta muualla

Orbaizin esittely Athletic Bilbaon sivustolla (englanniksi)
Orbaizin maajoukkuetilastot (Arkistoitu – Internet Archive) (espanjaksi)
Oscar (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Oscar dos Santos Emboaba Júnior
Syntymäaika: 9. syyskuuta 1991 (ikä 33)
Syntymäpaikka: Americana, Brasilia
Pelipaikka: hyökkäävä keskikenttäpelaaja
Pituus: 179 senttimetriä
Paino: 66 kilogrammaa
Seura
Seura: Shanghai SIPG
Pelinumero: 8
Junioriseurat
1998–2004: União Barbarense
2004–2009: São Paulo
Seurat
| Vuodet | Seura | O | (M) |
| 2008–2010 | São Paulo | 11 | (0) |
| 2010–2012 | Internacional | 36 | (11) |
| 2012–2016 | Chelsea | 97 | (19) |
Maajoukkue
| 2009–2011 | Brasilia U20 | 25 | (6) |
| 2012 | Brasilia U23 | 6 | (1) |
| 2011– | Brasilia | 45 | (12) |
 Seurajoukkueuran tilastot kattavat vain kansalliset sarjat, päivitetty 20. syyskuuta 2015.  Maajoukkueuran tilastot päivitetty 20. syyskuuta 2015.
Oscar dos Santos Emboaba Júnior, joka tunnetaan paremmin nimellä Oscar (s. 9. syyskuuta 1991 Americana, São Paulon osavaltio, Brasilia) on brasilialainen jalkapalloilija, pelipaikaltaan hyökkäävä keskikenttäpelaaja. Hän edustaa kiinalaisjoukkue Shanghai SIPG:tä.
Oscar käyttää Adidaksen Predator LZ-jalkapallokenkiä.